ભારત અને ગુજરાતને એનર્જીનું હબ માનવામાં આવી રહ્યું છે પરંતુ વિશ્વના નકશામાં ભારત હજી પાઇપલાઇન ગેસના મામલે પછાત છે. વિશ્વના ટોચના દસ દેશોની હરોળમાં પણ આપણે હજી આવી શક્યા નથી. ગુજરાતમાં પાઇપલાઇન ગેસનું મોટું નેટવર્ક છે પરંતુ ભારતમાં હજી આપણે ઘણાં પાછળ છીએ. યુએસમાં 19.84 લાખ કિલોમીટર, રશિયામાં 1.63 લાખ કિલોમીટર, ચાઇનામાં 74300 કિલોમીટર, યુક્રેઇનમાં 36720 કિલોમીટર, ઓસ્ટ્રેલિયામાં 30054 કિલોમીટર, આર્જેન્ટીનામાં 29930 કિલોમીટર, યુકેમાં 28609 કિલોમીટર, જર્મનીમાં 26985 કિલોમીટર, ઇરાનમાં 20794 કિલોમીટર અને ઇટલીમાં 20223 કિલોમીટરની ગેસ પાઇપલાઇન છે જ્યારે ભારતમાં હજી આપણે 16240 કિલોમીટર સુધી પહોંચ્યા છીએ. આવનારા ત્રણ વર્ષમાં એવો દાવો કરવામાં આવે છે કે ભારતમાં બીજી 10258 કિલોમીટરની ગેસ પાઇપલાઇન બિછાવાશે, તો પણ આપણે 26498 કિલોમીટર એટલે કે જર્મની સુધી પહોંચી શકતા નથી.